**Ökoiskola beszámoló 2017.-2018.**

* 2017. szeptember 7. papírgyűjtés
* 2017. szeptember 15. Teszedd!
* Madárgyűrűzés a madárbarát iskola keretein belül
* Használt olaj gyűjtés folyamatosan
* Elektronikai hulladék gyűjtés két alkalommal az év folyamán
* 2017. október 9-13. Mozdulj a klímáért akcióhét: közösségi akció II. hely
* Osztályonkénti papírgyűjtés megszervezése
* Elektromos áram mértékletes használata
* 2018. április 23-28. Fenntarthatósági témahét
* Használt elem gyűjtés
* Menő menzák rendezvény az egészséges étkezés jegyében
* Kiskert kialakítása a tábori időszakban

Az évet a hagyományos papírgyűjtési akciónkkal kezdtük, majd a második héten csatlakoztunk a TeSzedd! programhoz, melynek keretében megtisztítottuk a falut. A tavalyi tanévben zajló fecskeszámlálás által Madárbarát iskolává váltunk, melynek keretében tanulóink madárgyűrűzésen vehettek részt Dinnyésen. Az idei évben is folytatódott a használt olaj gyűjtés, melyet iskolai sportszerutalványra lehet beváltani. Az elektronikai hulladékgyűjtést ősszel és tavasszal is meghirdettük. Októberben egy számunkra új megmozduláshoz csatlakoztunk, melynek keretében a tanulóknak környezetbarát módon kellett iskolába érkezniük. Minden ilyen úttal zöld kilométereket gyűjthettek, mellyel hozzájárultak Földünk védelméhez. A hét folyamán minden osztály alkotott valamit, gyümölcs és zöldségsaláták, magokból és őszi levelekből mandalák készültek. Közösségi akcióként az iskola tanulói és tanárai egy óriás fát alkottak az udvaron. Ezzel országos II. helyezést értünk el a szervezők által hirdetett versenyben. Ez a hét jó lehetőséget biztosított az osztályonkénti papírhulladék gyűjtés megszervezésére is. A fenntarthatósági témahét a tavaszi időszak kiemelt programja volt, melyben idén a Vajda Szavalóverseny előkészületei miatt sajnos kevesebb osztály vett részt, mint tavaly. A résztvevők különböző tantárgyakba integrálva találkozhattak a fenntarthatóság gondolatával. Ezen a héten használt elem gyűjtési kampányt is hirdettünk. A tervezett Madarak-fák napi akadályversenyt összevontuk a Menő menzák rendezvényünkkel, így a résztvevők egészséges ételek készítése és kóstolása mellett izgalmas vetélkedőn is részt vettek. A környezeti nevelés jegyében szervezett napközis tábor alatt a tanulók kialakítottak egy kiskertet az iskola hátsó udvarán, melynek gondozása, karbantartása a jövő tanév fontos feladata lesz.